Diari Oficial de la Generalitat Valenciana


Sumari del DOGV 6386, del 28-10-2010 (2010/11458)

RESOLUCIÓ de 18 d'octubre de 2010, de la directora general d'Avaluació, Innovació i Qualitat Educativa i de la Formació Professional, per la qual s'autoritza la renovació de les entitats vinculades al Centre Específic d'Educació a Distància.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6386

Data del DOGV
:   28-10-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/11208


Data del document
:   18-10-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 18 d'octubre de 2010, de la directora general d'Avaluació, Innovació i Qualitat Educativa i de la Formació Professional, per la qual s'autoritza la renovació de les entitats vinculades al Centre Específic d'Educació a Distància. [2010/11685]  
El Decret 105/2001, de 12 de juny, del Govern Valencià, crea l'Institut Valencià per al Desenrotllament de l'Educació a Distància (IVADED).  
L'Orde de 12 de setembre de 2002, de la Conselleria de Cultura i Educació, per la qual s'establix l'organització i el funcionament de l'Institut Valencià per al Desenrotllament de l'Educació a Distància (IVADED), en la disposició addicional tercera establix que aquelles entitats que tenien la consideració d'entitats vinculades al Centre Valencià d'Educació d'Adults a Distància (CEVEAD) per a la coordinació, orientació i el suport de l'alumnat amb característiques específiques que cursen programes del cicle I i del cicle II de la Formació Bàsica de Persones Adultes, continuaran tenint la mateixa consideració i per als mateixos fins, respecte del centre Específic d'Educació a Distància (CEED).  
El Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació (DOCV de 30 de juliol), establix en la disposició addicional tercera que l'Institut Valencià per al Desenrotllament de l'Educació a Distància i l'Institut Valencià de Qualificacions Professionals s'adscriuen a la Direcció General d'Avaluació, Innovació i Qualitat Educativa i de la Formació Professional.   
Amb data 20 de setembre de 2010, la Direcció del Centre Específic d'Educació a Distància, remet l'informe proposta, acompanyat de les corresponents sol·licituds per a la renovació de l'autorització de les entitats vinculades durant el curs 2010/2011 que ja estaven autoritzades en el curs 2009/2010.  
Per tot això i fent ús de les facultats que em conferix la disposició tercera del Decret 118/2007, de 27 de juliol, del Consell, resolc:  
Article únic  
Autoritzar per al curs 2010/2011 les entitats vinculades al Centre Específic d'Educació a Distància que figuren en l'annex d'esta resolució.  
DISPOSICIÓ ADDICIONAL  
La present resolució s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
La present resolució entrarà en vigor l'endemà de la seua publicació en el Diari Oficial de la Comunitat Valenciana, si bé els seus efectes s'entenen referits al curs escolar 2010/2011.  
Segona  
Contra la present resolució, que no esgota la via administrativa, es pot interposar recurs d'alçada davant la Secretaria Autonòmica d'Educació en el termini d'un mes, a comptar a partir de l'endemà de la seua publicació en el Diari Oficial de la Comunitat Valenciana, d'acord amb el que establixen els articles 114.1 i 115.1 de la Llei 30/1992, de Règim Jurídic de les Administracions Públiques i del Procediment Administratiu Comú. Tot això sense perjuí que se'n puga exercir qualsevol altre que s'estime oportú.  
València, 18 d'octubre de 2010.- La directora general d'Innovació, Avaluació i Qualitat Educativa i de la Formació Professional: Auxiliadora Hernández Miñana.  
Annex  
Entitats vinculades al Centre Específic d'Educació   
a Distància (CEED) per al curs escolar 2010/2011  
Entitat Localitat  
Fundació Asindow València  
Centre de joves Taleia de Fundació ADSIS València  
Iniciatives Solidàries València